TÁJÉKOZTATÓ

EFOP 3.1.4-15-2015-00001

VEKOP-7.3.1-17-2017-00001

ÖSZTÖNDÍJ ÉS MENTORÁIÁSI TÁMOGATÁS HÁTRÁNYOS HELYZETŰ TANULÓKNAK-

„ÚTRAVALÓ ÖSZTÖNDÍJPROGRAM”

**Az elektronikus jelentkezés benyújtási határideje: 2019. április 14. (éjfél)**

**Papír alapú dokumentumok postára adásának határideje: 2019.április 15.**

**Tisztelt Polgármester Asszony / Úr!**

**Tisztelt Jegyző Asszony/ Úr!**

Az Európai Uniós forrásból támogatott „Ösztöndíj és mentorálási támogatás hátrányos helyzetű tanulóknak - Útravaló ösztöndíjprogramot” ajánljuk szíves figyelmébe, és kérjük segítségét, együttműködését.

Az Emberi Erőforrás Támogatáskezelő Programiroda az „Útravaló Ösztöndíjprogram” keretében a **2018/2019. tavaszi félévre vonatkozóan** (2019. márciustól- júliusig terjedő 5 hónapra) **ismét meghirdeti** **2019. március 14-től** az **„Út a Középiskolába” és az „Út az Érettségihez” alprogramok pályázati felhívását.**

Az Emberi Erőforrás Fejlesztési Operatív Program - az EFOP-3.1.4-15-2015-00001 és a Versenyképes Magyarország Operatív Program -VEKOP-7.3.1-17-2017-00001 projekttel egyedi célként tűzte ki a végzettség nélküli iskolaelhagyás csökkentését, a hátrányos helyzetű tanulók végzettségi szintjének növelését, valamint a minőségi oktatáshoz, neveléshez és képzéshez való hozzáférés biztosítását. Ennek egyik eszközeként a sérülékeny társadalmi csoportokhoz tartozó tanulók iskolai sikerességének szakmai- tartalmi fejlesztéssel és a hátrányokat közvetlenül kompenzáló tevékenységekkel történő támogatást fogalmazta meg.

Az „Út a középiskolába” alprogram célja, a résztvevő tanulók felkészítése, az érettségit adó középiskolákban való továbbtanulásra. Az „Út az érettségihez” alprogram célja, a résztvevő tanulók támogatása, a középiskola sikeres befejezése érdekében és a felsőoktatásba való bekerülés elősegítése.Várjuk mindazon iskolák jelentkezését, akik részt kívánnak venni az „Útravaló Ösztöndíjprogram” két alprogramjában – az „Út a középiskolába” vagy az „Út az érettségihez” alprogramban.

A pályázat ösztöndíjat és mentori támogatást nyújt a hátrányos és halmozottan hátrányos helyzetű tanulók részére. A tanulókat kiegészítő ösztöndíjjal szeretnénk motiválni. A program a mentoroknak ösztöndíjat és szakmai háttértámogatást biztosít.

A jelentkezési felhívás és a hozzátartozó Útmutató az EMET honlapján megtalálható.

**Kérjük, amennyiben lehetséges, tegye lehetővé, hogy az Önkormányzat honlapján felhívásunk megjelenhessen, hogy minél szélesebb körhöz eljuthasson tájékoztató levelünk és minél több rászoruló diáknak segíthessünk!**

[www.emet.gov.hu](http://www.emet.gov.hu)

[www.ukir.emet.gov.hu](http://www.ukir.emet.gov.hu)

Kérdésekre ügyfélszolgálatunk munkatársai készséggel válaszolnak:

info.utravalo@emet.gov.hu

+36(1) 309-4418

Budapest,2019. 03.14.

Üdvözlettel:

 Emberi Erőforrás Támogatáskezelő